Կոնգրեսի հանրապետական թեկնածուն ներեղություն է խնդրում լրագրողի նկատմամբ բռնություն կիրառելու համար
Մոնտանա նահանգում նախընտրական շրջանում գրանցվել է լրագրողի նկատմամբ հանրապետական թեկնածուի կողմից ֆիզիկական ուժ կիրառելու միջադեպ: Ընտրություններից հետո հանրապետական թեկնածուն, ով սկզբում հերքել էր միջադեպի փաստը, ներեղություն է խնդրել դրա համար:
Մոնտանա նահանգում ԱՄՆ-ի Կոնգրեսի նորընտիր հանրապետական կոնգրեսականը ներեղություն է խնդրել իր գործողությունների համար ընտրություններում դեմոկրատ իր մրցակցին հաղթելուց հետո: Նախընտրական շրջանում նրան մեղադրել են լրագրողի նկատմամբ բռնություն կիրառելու մեջ: Միջադեպից 24 ժամ անց հանրապետական Գրեգ Ջիանֆորտեն կարողացել է դժվարությամբ առավելության հասնել դեմոկրատ Ռոբ Քուիսթի նկատմամբ և պահպանել հանրապետական կուսակցության պատգամավորական աթոռը Ներկայացուցիչների պալատում այս նահանգից: Սկզբում Ջիանֆորտեի թիմը հայտարարությամբ հերքել էր լրագրող Բեն Ջեքոբսի նկատմամբ բռնություն կիրառելու մեղադրանքը, սակայն ընտրություններից հետո, երբ հաստատվեց հանրապետական թեկնածուի հաղթանակը, վերջինս ներեղություն խնդրեց: «Անցած երեկո ես սխալ եմ գործել, և ինձ թույլ եմ տվել գործողություններ, որոնք հնարավոր չէ հետ բերել: Հպարտ չեմ այն ամենի համար, ինչ տեղի ունեցավ: Ես չպետք է այդպես արձագանքեի, ես ներեղություն եմ խնդրում: Ես չպետք է այդպես վարվեի այդ լրագրողի հետ: Ներեղություն պարոն Բեն Ջեքոբս»,- ասում է նորընտիր կոնգրեսականը: Չորեքշաբթի օրը The Guardian թերթի լրագրող Ջեքոբսը թվիթերի միջոցով տեղեկացրել էր, որ Ջիանֆորտեն բռնություն է կիրառել իր նկատմամբ և կոտրել իր ակնոցը Բոզման քաղաքում ընտրությունների մեկնարկից մի քանի ժամ առաջ: Միջադեպի պահին նահանգի ընտրողների շուրջ մեկ երրորդն արդեն քվեարկել էր նախօրոք: Մոնտանա նահանգում մշտապես հաղթում են հանրապետական թեկնածուները: Այս ընտրությունները կազմակերպվել են այն բանից հետո, երբ նախկին կոնգրեսական Ռայն Զինկեն հրաժարական էր տվել՝ Թրամփի վարչակազմում բարձր պաշտոն զբաղեցնելու համար: